**Какво трябва да обмислите при изборът на риболовна екипировка?**

**Въдица** - при избор на въдица трябва да съобразите  дължината и акцията. Важно е да уточните дали да е телескопична или на отделни колена. Преценете  също материалът, от който е направена ( карбон или Powerfibre)  и не на последно място да е удобна за вас самите.

М**акара** - изборът на макара е свързан с типа авансова система, брой лагери, предавателно число, тегло, капацитет на шпулата. Дънният стил изисква по-голямо предавателно число и повече лагери. При използването на блесна макарата трябва да е лека и с високо предавателно число. Практично е макарата да има и резервна шпула. Така бързо и лесно ще можете да смените влакното според ситуацията.

**Влакно** - много важно е да съобразите и влакното. Изберете дали да е плетено или монофилно, каква да е дължината, диаметърът и цветът му. Технически характеристики като устойчивост на възел и опън, липса на памет, издържливост на абразия и износване са предимство.

**Куки** - изборът на куки е в тясна зависимост от въдичарския стил. Необходимо е да съобразите цвета, материала и големината. Трябва да прецените също вида на стръвта или изкуствената примамка.

**Аксесоари**  - всяка рибарска техника изисква и съответните специфични аксесоари: вирбели, мухи, плувки, блесни, воблери и други.

*И най-вече изборът на въдичарски принадлежности зависи от самите вас, от вашия опит и препоръките на вашите приятели. Изберете най-доброто за себе си, за да се насладите на един успешен и вълнуващ излет.*

